**אוהד רייפן**

**מנכ"ל**

אוהד רייפן, מנכ"ל קרן צ'ארלס ולין שוסטרמן – ישראל, מנהל את הפורטפוליו ואת פעילות הקרן בישראל.

טרם הצטרפותו לשוסטרמן, שימש אוהד כסגן נשיא סטארט-אפ ניישן סנטרל (SNC) והתמקד בחיזוק כלכלת ישראל ומעמדה הבינלאומי באמצעות טכנולוגיה. לפני כן, שימש אוהד כעמית מחקר בקרן "תקווה" בניו-יורק ובעיר וושינגטון, וכן כיהן כחבר סגל אורח במרכז סבן למדיניות המזרח התיכון השייך למכון ברוקינגס. בעברו, מילא אוהד תפקידים בכירים במשרד האוצר בתחום תכנון מדיניות.

לאוהד תואר M.Sc. במדיניות הכלכלה העולמית מטעם בית הספר לכלכלה בלונדון, שם היה עמית מלגת Chevening היוקרתית, ולפני כן סיים את תוכנית המצטיינים "אמירים" באוניברסיטה העברית בירושלים.

**שירלי בן-טולילה**

**מנהלת תפעולית בכירה, קרן משפחת שוסטרמן – ישראל**

שירלי משמשת כמנהלת תפעולית בכירה עבור קרן משפחת שוסטרמן בישראל. במסגרת תפקידה, אחראית שירלי לוודא כי הפעילות היום-יומית של הקרן מתנהלת באופן יעיל וחלק.

בעשר השנים האחרונות מילאה שירלי תפקידים מנהלתיים-תפעוליים במגוון ארגונים וביניהם מכון ירושלים למחקרי מדיניות, BioMas – חברת הזנק בתחום הביוטק, ועד לאחרונה, במכון הישראלי לדמוקרטיה, שם שימשה הן כעוזרת בכירה לסמנכ"לי המחקר והן כמנהלת פרויקטים. אחד מתפקידיה היה ניהול תוכנית המלגות לדוקטורט בתחומי זכויות אדם ויהדות. נוסף על כך, לשירלי ניסיון רב בלימוד עברית באולפנים שונים, בבית הספר הבינלאומי רוטברג באוניברסיטה העברית, בתנועת "יהודה הצעיר" ועוד.

לשירלי תואר שני בלימודי עבודה מטעם אוניברסיטת תל אביב ותואר ראשון בפסיכולוגיה וגיאוגרפיה מטעם האוניברסיטה העברית בירושלים.

**אסתר בן-ישי**

**רכזת תוכנית בכירה, REALITY, קרן צ'ארלס ולין שוסטרמן**

אסתר היא רכזת תוכנית בכירה בצוות REALITY, המארגנת ומוציאה לפועל חוויות מנהיגות מעצבות בישראל עבור חלוצים ומשפיענים השואפים להשאיר חותם חיובי על העולם.

לפני שהפכה לחלק מצוות בשוסטרמן, שימש אסתר כרכזת תוכנית בחברת Routes Travel הירושלמית, שם עסקה בארגון טיולים חווייתיים בישראל עבור סנטורים וארגונים גדולים.

לאסתר תואר ראשון במנהל עסקים עם התמחות כפולה בכספים ובפסיכולוגיה חינוכית מטעם אוניברסיטת מקגיל, והיא מחזיקה בתעודת ניהול משאבי אנוש מטעם אוניברסיטת קורנל. נוסף על כך, אסתר היא הילרית ומאמנת אישית. אסתר עלתה לישראל ממונטריאול שבקנדה בגיל 19. היא מתגוררת בירושלים, נשואה ואמא לשלושה ילדים מקסימים.

**אמילי ברנשטיין**

**רכזת תוכנית, קהילת ROI**

כרכזת התוכנית, אמילי אחראית על הלימוד וההערכה. במסגרת תפקידה, אמילי אוספת ומנתחת את הנתונים על פעילות ROI ומכינה דוחות בהתאם.

אמילי עלתה לישראל מפלורידה, שם גדלה במשפחה מעורבת מבחינה דתית. הלהט לנושא היהדות והגיוון הדתי צמח בה בזכות השתייכותה לקהילת היהדות הרפורמית בפלורידה, שקיבלה את משפחתה בזרועות פתוחות. לאחר עלייתה לישראל, השלימה אמילי תואר שני בחקר סכסוכים באוניברסיטה העברית. מסלול הקריירה המקצועי שלה הציב אותה במרכז התנועה לטיפוח תרבות של פלורליזם וחדשנות בירושלים. מאחורי אמילי שנות ניסיון רבות בכתיבה, מחקר, גיוס תרומות ופיתוח – מיומנויות שבהן התמקצעה במסגרת עבודתה במגוון ארגונים ויוזמות שביניהם קמפיין הבחירות של ניר ברקת, קרן JVP, ארגון "רוח חדשה" ומכון "שלום הרטמן". אמילי כיום חברה נלהבת בצוות היצירתי והאיכותי של ROI, המעצים צעירים וצעירות ומניע אותם לקדם את הרעיונות פורצי הדרך שלהם לטובת העתיד היהודי והגלובאלי.

בזמנה הפנוי, נהנית אמילי מבישול עבור חבריה, ריצה, קריאת ספרים ובילוי זמן ניכר (ואף ניכר מדי) בניהול ויכוחים תיאולוגים.

**שמולי בינג**

**סמנכ"ל, קרן משפחת שוסטרמן - ישראל**

שמולי משמש כסמנכ"ל חברה משותפת בקרן. ביחד עם הצוות שלו, הוא מתמודד עם הצרכים והאתגרים המיוחדים של הקהילות המגוונות בישראל, ובה בעת מטפח סיפור ישראלי משותף – סיפור שכל אחד ואחת בחברה הישראלית מהווה חלק ממנו.

טרם הצטרפותו לשוסטרמן, היה שמולי חבר בצוות ההנהלה של כפר הנוער "ימין אורד" (פנימייה יוקרתית הסמוכה לחיפה) במשך 11 שנים – תחילה כמנהל התיכון, ובהמשך כמנהל כפר הנוער כולו. לפני כן, עבד שמולי כמורה ורכז בבית ספר תיכון.

לשמולי תואר ראשון בפילוסופיה יהודית, תואר שני בחינוך יהודי ותואר שני נוסף במדיניות ציבורית, כולם מטעם האוניברסיטה העברית בירושלים. כמו כן, הוא בוגר תוכנית העמיתים של רשת מעוז. במהותו – שמולי הוא יזם חברתי: הוא שימש כמייסד שותף במגוון ארגונים אשר להם תפקיד משמעותי במרחב המלכ"רים הירושלמי. למשל – עמותת "שכן טוב", "מעגל הצדק" (כיום "2B Friendly"), "רוח חדשה". הוא נשוי ואב לשישה ילדים נפלאים.

**ענת ברודסקי**

**סמנכ"לית, קרן משפחת שוסטרמן – ישראל**

ענת משמשת כסמנכ"לית בקרן משפחת שוסטרמן – ישראל וחברה בצוות ההנהלה הבכירה של הקרן. ענת פועלת להגדרת המסלול העתידי של הארגון בישראל ולמען טיוב אסטרטגיית הפורטפוליו שלו. כמו כן, היא מפתחת את יכולותיו של הארגון בכל הקשור לניהול נתונים, הערכה ולימוד.

טרם הצטרפותה לשוסטרמן, שימשה ענת כסמנכ"לית בחברת "שלדור", חברת יעוץ אסטרטגית ישראלית מובילה בתחומה. במהלך 20 השנים האחרונות, עבדה ענת עם מגוון ארגונים רחב, לרבות תאגידים עסקיים, קרנות יזמות, משרדי ממשלה ומלכ"רים.

לענת ניסיון רב בתכנון אסטרטגיות ארגוניות ועסקיות ואסטרטגיות לאימפקט חברתי, בבניית יכולות ותכנון ארגוני, וכן במדיניות ציבורית ורגולציה. לענת תואר ראשון במשפטים, תואר ראשון בחשבונאות ותואר שני בהיסטוריה ופילוסופיה של המדעים והרעיונות, כולם מטעם אוניברסיטת תל אביב.

**מירב דדיה-מולד**

**סמנכ"לית, קרן משפחת שוסטרמן – ישראל**

מירב משמשת כסמנכ"לית רווחה ושירותים חברתיים בקרן משפחת שוסטרמן בישראל. במסגרת תפקידה, בונה מירב תוכניות אסטרטגיות ליצירת שינוי אפקטיבי בסקטור הרווחה והשירותים החברתיים בחברה הישראלית.

טרם הצטרפותה לשוסטרמן, מילאה מירב מספר תפקידים בכירים במשרד הרווחה והשירותים החברתיים, לרבות יועצת למנכ"ל וסגנית מנהל בית סוהר. כמו כן, ייסדה וניהלה מירב את "יתד", תוכנית לאומית לנוער בסיכון. היא בעלת 20 שנות ניסיון בעבודה בחברה האזרחית, כולל במרכז הסיוע לנפגעי תקיפה מינית בתל אביב, ובעמותת "אור שלום" המטפלת בילדים ונוער בסיכון.

למירב תואר ראשון ושני בעבודה סוציאלית מטעם אוניברסיטת בר אילן, והיא לומדת בימים אלו לקראת דוקטורט בעבודה סוציאלית. תחביביה כוללים בישול והכנת תכשיטי כסף וזהב. מירב מתגוררת עם בעלה ועם שלושת ילדיה.

**שרון גרובי**

**עוזרת מנכ"ל, קרן משפחת שוסטרמן – ישראל**

שרון גרובי משמשת עוזרת למנכ"ל קרן משפחת שוסטרמן – ישראל.

טרם הצטרפותה לשוסטרמן, עבדה שרון בחברת "אינטל" כעוזרת אישית למנכ"ל. לפני כן, הייתה חלק מהצוות המייסד במרכז האקדמי "שלם", שם עבדה 13 שנים כמנהלת תוכניות הלימוד ורכזת מחלקת המרשם. את הקריירה החלה שרון כמורה לסוציולוגיה בתיכון רנה קאסין בירושלים.

לשרון תואר ראשון בסוציולוגיה וחינוך וכן תעודת הוראה מטעם האוניברסיטה העברית. היא נשואה ואם לשלושה ילדים מקסימים.

**גליה גרוס**

**סמנכ"לית כספים ותפעול, קרן משפחת שוסטרמן – ישראל**

גליה משמשת כסמנכ"לית כספים ותפעול בקרן משפחת שוסטרמן בישראל.

גליה מביאה עימה לקרן שוסטרמן ניסיון עשיר וידע רב ממלכ"רים בסקטור הניהול הפיננסי. היא הצטרפה לקרן ב-2013 כסמנכ"לית כספים, ובשנת 2019, עברה לשמש בנוסף כסמנכ"לית תפעול. טרם הצטרפותה לארגון, היא שימשה כסניור מנג'ר בפירמת הרו"ח קסלמן וקסלמן.

גליה היא רו"ח מוסכמת ובעלת תואר ראשון בכלכלה מטעם האוניברסיטה העברית.

**רעות גיא**

**רכזת תוכנית בכירה**

רעות היא רכזת תוכנית בכירה בתחום הרווחה והשירותים החברתיים בקרן. במסגרת תפקידה, בונה רעות תוכניות אסטרטגיות ליצירת שינוי אפקטיבי בסקטור הרווח והשירותים החברתיים בחברה הישראלית.

טרם הצטרפותה לשוסטרמן, עבדה רעות כמנהלת ארצית של עמותת "עלם" שם ניהלה תוכניות לנוער בסיכון גבוה. כמו כן, לרעות ניסיון בן 20 שנה בעבודה מול כל הסקטורים בחברה ובממשקים שביניהם.

לרעות תואר ראשון במשפטים ובאומנות. כמו כן, היא מגשרת מוסמכת אשר פועלת בעיקר במשרד היועצת המשפטית לממשלה ובמשרד הרווחה והשירותים החברתיים בכל הקשור לזכויות קטינים. רעות היא בוגרת תוכנית 120 של מכון "שחרית" וכן תוכנית היזמות Impact Transfer (העברת השפעה) של עמותת Ashoka.

**אריאל הירש**

**רכזת דוברות, קהילת ROI**

כרכזת הדוברות ויחסי הציבור של קהילת ROI, אחראית אריאל לניהול המותג והמסר של הקהילה, איתור הזדמנויות שיווק עבור חברי הקהילה, הובלת פרויקטים של סטוריטלינג בסביבת מולטימדיה, וכן כתיבה ועריכת תוכן עבור קהלים בקהילה ומחוצה לה. בנוסף, אריאל מובילה מגוון פרויקטים בתחום יחסי הציבור בכל רחבי הארגון.

אריאל נולדה בפילדלפיה והיא בעלת תואר ראשון בספרות ושפה עברית בשילוב לימודים היספניים ולימודי כלכלה באוניברסיטת ברנדיס, שם הייתה חברה ב"פי ביתא קפא". עם תום לימודיה, עבדה אריאל כמדריכת חיילים בודדים ותלמידי תיכון אמריקאים בישראל, וכן עברה התמחות במלכ"ר בצפת. בהמשך, החליטה אריאל לעשות עליה ולעבור לירושלים.

כחלק מהחוויות המקצועיות המסעירות שצברה, התמחתה אריאל בניהול בלוג עבור הלהקה הישראלית האהובה עליה, לימדה חיילים בודדים עברית, וביקרה במקומות שונים ברחבי העולם במסגרת עבודתה בקהילת ROI.

**אליסה קרייצר**

**רכזת תוכנית בכירה, קהילת ROI**

במסגרת תפקידה כרכזת תוכנית בכירה בקהילת ROI, יצרה והטמיעה אליסה אסטרטגיות שמטרתן להרחיב את הקשרים של חברי הקהילה ולחזק את הרשת הזו של יוצרי-שינוי יהודיים.

אליסה עלתה מאוסטרליה לישראל בשנת 2006 והחלה את הקריירה המקצועית שלה בתחום המשפטים. בשנת 2011, ממש במקרה, גילתה אליסה את קהילת ROI. לאחר שמילאה תפקיד זמני בתחום הדוברות, התקדמה אליסה לתפקיד ניהול קהילה במשרה מלאה.

אליסה מקיימת אינטראקציה יום-יומית עם חברי ROI, המהווים עבורה השראה. לדברי אליסה, זוהי זכות עבורה לסייע לחברי הקהילה ליצור קשרים ולהגביר את ההשפעה של עבודתם החשובה.

**שרון למל**

**רכזת כספים, קרן משפחת שוסטרמן – ישראל**

שרון למשל משמשת כרכזת כספים עבור קרן משפחת שוסטרמן בישראל, קהילת ROI, ותוכנית תלמ"א (TALMA). שרון אחראית לניהול התקציב וכל מערך התשלומים בשלושת הארגונים הללו.

שרון היא יועצת מס מוסמכת בעלת 20 שנות ניסיון. טרם הצטרפותה לארגון בשנת 2010, עבדה שרון עשר שנים כמנהלת חשבונות במשכנות שאננים.

שרון, ילידת ירושלים, נהנית מכל הזדמנות לטייל ולטעום תבשילים מכל רחבי העולם. כשהיא אינה עובדת, היא אוהבת לבשל ולבלות עם משפחתה.

**טליה לוין**

**רכזת תוכנית, קהילת ROI**

טליה משמשת כרכזת תוכנית בקהילת ROI ומתמקדת בנושא המענקים מטעם הקרן.

טרם הצטרפותה ל-ROI, עבדה טליה קרוב לשש שנים בסניף הישראלי של "הפדרציות היהודיות של צפון אמריקה" ושל "המגבית היהודית המאוחדת (UJA) של ניו-יורק". היא נולדה בממפיס, טנסי, ועלתה לישראל בשנת 2006. לטליה תואר שני בניהול מלכ"רים וארגונים קהילתיים מטעם האוניברסיטה העברית, וכן תואר ראשון בתקשורת מטעם אוניברסיטת מרילנד.

כחלק מאהבתה העמוקה לירושלים, 'ביתה המאמץ', היא לקחה חלק בהקמת "כפר ירושלמי" (Jerusalem Village) והיא מכהנת בו כחברת ועד. באופן בלתי רשמי, טליה מתפקדת גם כטועמת מסורה של מסעדות כשרות ברחבי העיר. היא מחשיבה את מעבד המזון הכחול שלה כ"פריט הרכוש הכי יקר ערך שלה", והיא משתמשת בו באופן תדיר כשהיא אופה פינוקים לארוחות שבת, עורכת מסיבות נושא מושקעות, ולעתים... סתם ככה.

**רננה לוין**

**רכזת תוכנית בכירה**

כרכזת תוכנית בכירה בצוות של קרן משפחת שוסטרמן בישראל, רננה מנהלת את אסטרטגיית המענקים עבור הפורטפוליו של תחומי חברה מכלילה ופלורליזם יהודי. לרננה יכולת ייחודית לזקק תוכניות עבודה אסטרטגיות מתוך התמונה הגדולה, והיא רותמת את היכולת הזאת, בשילוב קצת 'חוצפה ישראלית', לקידום מטרות חברתיות מרכזיות בישראל.

רננה הצטרפה לארגון בשנת 2012 כחלק מצוות ROI, שם שימשה כרכזת תוכנית וניהלה את הזדמנויות השיווק והמיקרו-מימון של הקהילה. לפני כן, שימשה רננה כדוברת ארגון "נפש בנפש", והייתה למעשה לקול של ארגון ולשופר שלו מול גופי ממשלה. בעברה, ניהלה רננה פורטפוליו של מלכ"רים עבור פירמת יחסי הציבור "רודר פין", תפקיד שבמסגרתו התמקדה באופן ספציפי בארגונים העוסקים ביחסי ארה"ב-ישראל.

לרננה תואר ראשון בכלכלה ועסקים מטעם אוניברסיטת בר אילן, וכן תואר שני במנהל עסקים מטעם האוניברסיטה העברית. היא מתגוררת בירושלים עם בעלה וילדיה.

**אלון מדמון**

**חשב, קרן משפחת שוסטרמן – ישראל**

אלון משמש כחשב עבור קרן משפחת שוסטרמן בישראל, עבור קהילת ROI ועבור תוכנית תלמ"א (TALMA)

טרם הצטרפותו לארגון, שימש אלון במשך שנתיים כחשב בחברת "הדסית שירותי מחקר ופיתוח רפואי", וכן כמנג'ר בפירמת ארנסט אנד יאנג בישראל (קוסט פורר גבאי קסירר), שם טיפל במגוון סוגי ארגונים וחברות.

אלון עוסק בהוראת חשבונאות, כלכלה, סטטיסטיקה ואקונומטריקה לסטודנטים לראיית חשבון. הוא מתמקד במיומנויות עבודה וביצוע אנליזות באמצעות כלי סטטיסטיקה ותוכנה. בזמנו הפנוי, אלון חובב בעלי חיים וספורט מוטורי.

**עדינה נבון**

**רכזת תוכנית**

עדינה משמשת כרכזת תוכנית בקרן משפחת שוסטרמן בישראל, שם היא עוסקת בניהול מענקים. בעדינה בוער הדחף לקרוא תיגר על האתגרים הגדולים ביותר בעולם באמצעות השקעות ופילנתרופיה חדשנית.

עדינה שימשה בעבר כמנהלת תוכניות איזור תל אביב עבור "יהודה הצעיר" ושנת ההתנדבות של "פדרציית הנוער הציוני" (FZY) – תוכנית המתמקדת ביהדות, חדשנות, פעילות חברתית ופלורליזם בישראל. ב"יהודה הצעיר", היא ניהלה את המעבר של תוכנית שנת ההתנדבות למשכנה החדש בשכונת מונטפיורי בתל אביב, והשקיעה את זמנה בפיתוח שותפויות הדדיות עם ארגונים ממשלתיים, אוניברסיטאות, מלכ"רים ובתי עסק מקומיים. עדינה פיתחה ולימדה סמינרים וקורסים בנושאי פילנתרופיה יהודית, אוכלוסיות מוחלשות בישראל, הסכסוך הישראלי-פלסטיני ואקטיביזם חברתי. טרם הצטרפותה ל"יהודה הצעיר", שימשה עדינה כמנהלת צמיחה ופיתוח משאבים בעמותת "יוזמות אברהם" וכרכזת פיתוח משאבים במרכז הרפואי "הדסה".

במסגרת לימודיה לתואר שני במנהל עסקים, התמחתה עדינה ביצירת ערכים משותפים באמצעות פרקטיקות המגבירות תחרותיות ובה בעת מקדמות רפורמות כלכליות וחברתיות. שנת 2010 הייתה השנה הנפלאה בחייה, במהלכה התנדבה בכפר הנוער "אגהוזו שלום" ברואנדה מטעם תוכנית "סגל השירות היהודי" (Jewish Service Corps) של הג'וינט. מאז, לא חדלה עדינה מלטייל בעולם.

**לזלי אוחנה**

**מנהלת משרד, קרן משפחת שוסטרמן – ישראל**

לזלי הצטרפה לקרן משפחת שוסטרמן – ישראל בשנת 2012 כמנהלת המשרד בירושלים.

לזלי מביאה עימה שנות ניסיון רבות, ביניהן עוזרת בכירה בקרן פילנתרופית מוכרת וכמנהלנית בכירה ומתאמת מחקר בחברה טכנולוגית ובמרכז מחקר של תאי גזע עובריים. לזלי נולדה בקנדה וגדלה בצפון אנגליה.

**אורלי רשבא**

**שותפת תוכנית, קהילת ROI**

במסגרת תפקידה בקהילת ROI, מקיימת אורלי אינטראקציה באופן יום-יומי עם חברי הקהילה, ומסייעת ביצירת קשרים ביניהם בעזרת תוכניות יצירתיות ושיח בקרב הקהילה.

אורלי הצטרפה לצוות ROI במהלך לימודיה לתואר ראשון בעסקים, סוציולוגיה ואנתרופולוגיה באוניברסיטה העברית. טרם לימודיה האקדמיים, שירתה אורלי בצה"ל כמפקדת ובהמשך כרכזת קורס "נתיב", שם חיזקה את הזהות היהודית בקרב חיילים.

הזהות היהודית היא נושא קרוב מאוד לליבה של אורלי מאז שהייתה ילדה. חלק גדול מזהותה נבנה סביב שולחן השבת, שם אירחה משפחה קבוצות Birthright וקבוצת תיירים נוספים כדבר שבשגרה. אורלי תמיד לקחה חלק בדיונים הערים סביב השולחן שנסובו סביב מגוון נושאים.

**שרון רובינסון**

**רכזת מענקים ומשאבי אנוש, קרן משפחת שוסטרמן – ישראל**

שרון משמשת כרכזת משאבי אנוש ומענקים עבור קרן משפחת שוסטרמן בישראל.

במסגרת תפקידה, אחראית שרון לתשלום יעיל ושוטף של המשכורות החודשיות עבור עובדי הקרן ועובדי קהילת ROI, וכמו כן לניהול ועיבוד תשלומי המענקים מטעם הקרן עד להעברתם לנהנים. תפקידה כולל גם סיוע בדיווחי סוף-שנה כחלק מדרישות הבירוקרטיה למלכ"רים.

טרם הצטרפותה לארגון בספטמבר 2008, שימשה שרון כרכזת מידע בקונסוליית בריטניה בישראל וכרכזת בכירה בלשכת המנכ"ל במחלקה המשפטית של הלשכה המרכזית לסטטיסטיקה.

**בוריס (ברי) רוזנברג**

**מנהל קהילת ROI**

כמנהל קהילת ROI, אחראי ברי לתכנון והטמעת אסטרטגיות לתמיכה ברשת הגלובאלית של יוצרי-שינוי יהודים השואפים לייצר השפעה משמעותית על החברה הישראלית ועל העולם היהודי.

טרם הצטרפותו לשוסטרמן, שימש ברי כמנהל "דיבור אחר", מיזם אימפקט קולקטיבי שמטרתו לקדם שותפויות בקרב החברה הישראלית באמצעות רשתות חברתיות. לפני כן, הוא שימש כיועץ לראש עיריית ירושלים, ניר ברקת, בנושאי הצרכים של הסטודנטים ותושביה הצעירים של העיר. הוא עדיין מעורב באופן קבוע באקוסיסטמה המובילה שינוי חברתי בירושלים. לפני חמש שנים, היה ברי אחד ממייסדי "הבריגדה התרבותית", חבורת צעירים ישראליים דוברי רוסית המקדישים את זמנם לשילוב התרבות וההיסטוריה של יהודי ברית המועצות לשעבר בחברה הישראלית. ברי משמש כחבר פעיל בקהילת ROI מאז השתתפותו בפסגת ROI 2016.

לברי תואר שני בניהול עיצוב מטעם מכללת בצלאל בירושלים ותואר ראשון במשפטים מטעם האוניברסיטה העברית בירושלים. במקביל, הוא משרת כמפקד גדוד במילואים, חובב מושבע של טכנולוגיה וחדשנות, יוצר סרטוני וידיאו ופודי נלהב. הוא נשוי באושר ואב לשניים.

**לימור יוספיאן**

**מנהלת משרד, קרן משפחת שוסטרמן – ישראל**

לימור יוספיאן משמשת כעוזרת בכירה בקרן משפחת שוסטרמן בישראל.

טרם הצטרפותה לשוסטרמן, עבדה לימור שש שנים כמזכירה ב"בית אבי חי", מרכז תרבות בלב ירושלים. בעברה, מילאה לימור מספר תפקידים במחלקת שירות הלקוחות ב"בזק". במסגרת שירותה הצבאי, שירתה לימוד כמורה חיילת עבור בני נוער בפריפריה.

היא במקור מחיפה, והיא נהנית מהנופים המרהיבים של איזור הצפון ומבילוי בחוף הים.

**יעל צור**

**רכזת תוכנית, קרן משפחת שוסטרמן – ישראל**

יעל משמשת כרכזת תוכנית בקרן משפחת שוסטרמן בישראל. במסגרת תפקידה, עוסקת יעל בניהול מענקים ופרויקטים מיוחדים.

יעל נולדה בשווייץ וגדלה בתל אביב, כבת להורים ממדינות שונות (שווייץ וישראל), היא פיתחה עניין רב בתדמיתה של ישראל ובקשריה עם העולם. יעל שימשה בעבר כמנהלת בישראל בפרויקט "ACT" של "ארגון הקהילה הישראלית-אמריקאית (IAC)" בישראל, פרויקט השואף ליצוק חדשנות באקטיביזם הישראלי ולעשותו נגיש לקהילות בצפון אמריקה. במסגרת תפקידה זה, הקימה יעל את פרויקט "חדר התקשורת", בנתה את האסטרטגיה ואת תוכניות העבודה של הפרויקט והובילה את הטמעתו בשבע מדינות, כל זאת לפני שהפכה למנהלת הארצית של הפרויקט. כחלק מתפקידה, שהתה יעל כשנה וחצי בניו-יורק. במסגרת הרקע שלה כמדריכה בתנועת "הצופים" ובצה"ל, וכשליחה מטעם הסוכנות היהודית, לימדה יעל ופיתחה סמינרים וקורסים על אקטיביזם חברתי, מוביליזציה דיגיטלית ובניית קהילה, קורסים המיועדים למגוון קהלים – מתלמידי תיכון ועד מבוגרים.

ליעל תואר ראשון בממשל, דיפלומטיה ואסטרטגיה מטעם בית הספר הבינלאומי ע"ש רפאל רקנאטי במרכז הבינתחומי (IDC) בהרצליה.

**אמה צוריאל**

**שותפת תוכנית**

כשותפת תוכנית בקרן משפחת שוסטרמן בישראל, תומכת אמה בניהול כל המענקים הקשורים לישראל.

טרם הצטרפותה לשוסטרמן, עבדה אמה שלוש שנים כמנהלת תוכנית עבור "החוויה הישראלית" שם ארגנה טיולים בישראל עבור קבוצות תיירים. אמה עלתה לישראל מלונדון עם הוריה בשנת 2005 בעת היותה בכיתה י"א. לאחר שירות בן שנתיים בצה"ל כמפקדת ובהמשך כרכזת בקורס "נתיב", שהתה אמה כשנה באוקלנד, ניו-זילנד, ועבדה עם הקהילה היהודית שם כשליחה מטעם הסוכנות היהודית.

לאחר שובה מישראל, השלימה אמה בהצטיינות לימודי תואר ראשון בחינוך, סוציולוגיה ואנתרופולוגיה באוניברסיטה העברית בירושלים. כמו כן, התנדבה אמה כשלוש שנים בעמותת "אמץ סבתא" וביקרה באופן שבועי ניצולת שואה קשישה, וכן בעמותת "אם לאם", שם סייעה לאימהות להסתגל לחיים עם ילדים.